නමුදු එදවස යථාර්ථයක් බවට පත්කර ගැනීමට නොහැකි වූ සිහිනය අද එළි දුටුවේ සියලු දෙනාගේ සිත්මත බලාපොරොත්තුවේ උද්දාමය වපුරවමිනි.ලංකා ඉතිහාසයේ ශ්‍රේෂ්ඨතම නරවිරුවාණන්ගේ කතාන්දරය නොහොත් රට එක්සේසත් කළ දුටුගැමුණු රජතුමාගේ කතාන්දරය සිනමාවට බිහිවීම අද සිට ඇරැඹෙනු ඇත.ජයන්ත චන්ද්‍රසිරිගේ සිතෙහි සුවදායක බලාපොරොත්තුවක් ලෙස සටහන් වූ මහරජ ගැමුණු චිත්‍රපටය සඳහා මෙවර පින්වත් නිෂ්පාදන දායකත්වය සපුරාලන්නේ ගුණපාල රත්නසේකර විසිනි.හෙතෙම ජයවර්ධනපුර සරසවියේ කළමනාකරණ පීඨයේ කථිකාචාර්යවරයකු වීම ද විශේෂත්වයකි.භක්තිමත් මෙන්ම ශක්තිමත් සිත් ඇති කලාතරු ඇසිපිය නොහෙලා දෑස එකම අරමුණක ය.